Azt terveztük, hogy Alaszkába költözünk,
és ott éljük le életünk hátralevő részét.
Ennyi.
Mindig úgy gondoltuk, hogy életünk végéig együtt leszünk.
AZ EGYESÜL ÁLLAMOKBAN ÉVENTE TÖBB MINT 45 000-EN HALNAK MEG
LŐFEGYVER OKOZTA SÉRÜLÉSEK MIATT
MONTANA ÁLLAMI BÖRTÖNRANCH
Nem tudtam, mi történt Leslie-vel.
EZEK KÖZÜL KEVESEBB MINT 500 ESET TEKINTHETŐ BALESETNEK
Azt hittem, talán jól van, csak valami…
Hogy nincs nagy baj. Talán csak rossz álom volt.
A nővér így szólt: „Kedvesem, ő meghalt.
Már jó ideje halott.”
Akkor tudatosult bennem a dolog.
EZ A 3007136-OS ELÍTÉLT TÖRTÉNETE
A NETFLIX SOROZATA
A TÖRTÉNELEM ISMÉTLI ÖNMAGÁT
MONTANA ÁLLAMI BÖRTÖN
- Kezdhetjük? - Igen.
Rendicsek!
Hallom.
Már látom is!
2009-BEN DANIEL PAULSRUD TÖBB SÉRÜLÉST IS ELSZENVEDETT
EGY FEGYVERES INCIDENS SORÁN A MONTANA ÁLLAMBELI FORT BENTONBAN
Itt ment be a golyó,
és valahol itt jött ki.
Van itt egy nagy sebhely, ahol felnyitották a fejemet.
De nagyon furán néz ki.
Azt mondták, valószínűleg soha többé nem fogok tudni beszélni.
PÁRJA, LESLIE DAVIDSON A HELYSZÍNEN ÉLETÉT VESZTETTE
Daniel John Paulsrud vagyok.
A Montana állambeli Neihartban nőttem fel.
ÜDVÖZÖLJÜK NEIHARTBAN
Ez akkoriban egy 35 fős település volt.
NEIHARTI VEGYESBOLT
Mindenki ismerte még a többiek kutyáját is.
Ötéves koromtól kezdve horgásztam.
Sokat kempingeztem, és rengeteget vadásztam.
Imádtam. Nagyon jó volt.
Nem volt sok pénzünk, de ez nem érdekelt.
A KÖZÉPISKOLA ELVÉGZÉSE UTÁN PAULSRUD CSATLAKOZOTT
AZ AMERIKAI HADSEREG 101. LÉGI SZÁLLÍTÁSÚ HADOSZTÁLYÁHOZ
Gyalogos voltam a légi szállítású hadosztálynál.
Végül részt vettünk a Sivatagi Vihar hadműveletben,
és Kuvait felszabadításában is.
Igen, ez valamennyire felkészített…
az életre.
Nem csak mészárlást láttam. Volt ott…
Azt hiszem, az általam látott legszörnyebb dolog az volt,
ahogy az emberekkel bántak.
Láttam olyan nőket, akiket szinte halálra vertek.
Gyerekeket, akiknek nem volt mit enniük.
Olyanokkal harcolsz, akikkel együtt voltál…
Gyakorlatilag mind testvérekké váltok.
Megbíztok egymásban. Igen.
Aztán amikor eljött az ideje, hazamentem.
MIUTÁN LESZERELT A HADSEREGBŐL,
PAULSRUD VISSZATÉRT AZ EGYESÜLT ÁLLAMOKBA, HOGY MŰVÉSZ LEGYEN
Mindig is szerettem volna művészettel foglalkozni.
Így szobrász lettem, és Colorado államba költöztem, Durangóba.
És körülbelül öt évet töltöttem ott.
Végül visszaköltöztem Montanába.
Ott találkoztam Leslie -vel.
Nagyon csinos volt,
a természete pedig…
nem volt olyan tartózkodó.
Hanem inkább…
barátságos ember volt.
Sosem volt egy természetjáró típus,
én ismertettem meg ezzel.
És rákapott. Nagyon élvezte.
Ő is vadászni kezdett…
Igazán precíz volt.
Nagyon ügyelt a biztonságra.
Nem lőtt, hacsak nem volt biztos a találatban.
Nagyon ügyes volt.
BOB BÁRJA ÉTTEREM ÉS MOTEL
NEIHART HÁLÁS A TŰZOLTÓKNAK
2005-BEN PAULSRUD ÉS LESLIE A MONTANA ÁLLAMBELI NEIHARTBA KÖLTÖZÖTT
Akkoriban
a fellegekben jártunk.
Egy fia és három lánya van a volt férjétől.
Leslie úgy nevelte a gyerekeit,
hogy egyáltalán nem fegyelmezte őket, és semminek nem volt következménye.
Ha valaha is veszekedtünk,
az általában a gyerekei miatt volt.
HOLDTÖLTE KOCSMA
ÜDV, VADÁSZOK
A legidősebb lánya gyakran vitte őt bárokba, és…
Nem igazán szeretett engem,
mert Leslie velem töltötte az idejét, és nem vele járt el.
A legfiatalabb, Kailee, mindig velünk volt.
Rendes kölyök. Nagyon okos.
2009-BEN PAULSRUD, LESLIE ÉS KAILEE VISSZAKÖLTÖZTEK LESLIE SZÜLŐVÁROSÁBA
Leslie ment előre, én pedig követtem.
Vittem, amennyi cuccot csak tudtam.
Aztán, mielőtt végeztünk volna, és már majdnem beköltöztünk,
akkor történt az eset. Igen.
HÁLAADÁS NAPJA, 2009.
Aznap a Fort Benton határában vadásztunk.
Úgy emlékszem, épp napkelte után indultunk el.
Azt hiszem, többször is hívták a gyerekei,
ezért úgy döntöttünk, inkább hazamegyünk.
Elkezdtük tervezgetni a vacsorát.
Felhívta a legidősebb lánya,
és azonnal veszekedni kezdtek.
Elmentem a lakáshoz, amit épp felújítottunk,
és ott kitettem a szerszámokat és a fegyvereket.
Mindig kiürítem a fegyverek tárát, mielőtt a lakásba viszem őket.
Aznap is azt hittem, hogy így tettem.
17. UTCA
Úgy másfél órával később
megjött,
és hozott sört.
Leültünk, és élveztük az estét.
A pisztoly az asztalon volt.
Egy .357-es Magnum volt az.
Természetesen a vadászathoz kellett.
Ha megsebesítesz egy állatot, ezzel gyorsan véget vethetsz az életének
szenvedés meg ilyesmi nélkül, de…
És ahogy játszottam a pisztollyal,
felhúztam a kakast.
Visszaengedtem. Felhúztam, visszaengedtem.
Leslie visszajött a hűtőtől.
Én ültem.
Felhúztam a kakast, játszottam a fegyverrel,
és egyszer csak elsült.
Azonnal hátrazuhant a fotelbe, aztán le a földre, szóval…
Tudtam, hogy eltaláltam.
LESLIE-T EGYETLEN LÖVÉS ÉRTE A MELLKASÁN
Olyan gyorsan történt.
Meghalt. Nagyon gyorsan meghalt.
És ez…
Csak annyit tudtam mondani, hogy szeretem, és hogy sajnálom…
Ekkor már nem volt mit tenni.
Visszaültem a fotelbe, és azt gondoltam, ezért most fejbe…
Fejbe kell lőnöm magam, véget kell vetnem az életemnek.
És meg is próbáltam.
Először nem tudtam megtenni, ezért…
Odamentem a hűtőhöz, és kivettem belőle a vodkát.
Az egészet megittam,
és utána már képes voltam rá, hogy meghúzzam a ravaszt.
Ezután nem sokra emlékszem.
PAULSRUDOT SÚLYOS FEJSÉRÜLÉSEKKEL SZÁLLÍTOTTÁK KÓRHÁZBA
KILENC HÓNAPPAL KÉSŐBB MEGVÁDOLTÁK LESLIE MEGGYILKOLÁSÁVAL
Mivel lelőttem magam, azt feltételezték, hogy szándékosan öltem meg Leslie-t.
CHOUTEAU MEGYEI BÍRÓSÁG
Szándékos emberölésért ítéltek el,
és tényleges életfogytiglant, plusz tíz évet kaptam.
A SÉRÜLÉSEI MIATT PAULSRUD NEM VOLT KÉPES BESZÉLNI
A TÁRGYALÁSA SORÁN
TÁRGYALÓTEREM
Sosem volt esélyem elmondani a gyerekeknek,
hogy nem szándékosan tettem.
Hogy ez egy szörnyű baleset volt.
És egész életemben együtt kell élnem a bűntudattal és a fájdalommal,
amit a halála miatt érzek,
főleg így, hogy az én hibám volt.
Odalett a jövőm.
Odalett a gyerekeivel közös jövőnk és…
CSALÁD, SZABADSÁG, KULTÚRA, TERMÉSZET
Odalett életem hátralevő része is
aznap.
Rengeteget gondolok Leslie-re. Rengeteget.
A LÖVÖLDÖZÉS NAPJÁN
JOHN TURNER RENDŐRFŐNÖK ÉRT ELSŐKÉNT A HELYSZÍNRE
ISTEN HOZOTT
A riasztáskor épp leültünk a hálaadás napi vacsorához.
Egy ittas vagy sérült személyhez hívtak ki.
A helyszínre érve
egy négykézláb, részben a járdaszegélyen, részben az úton álló személy fogadott.
Először azt hittem, hogy megbotlott, az útra zuhant,
és megütötte az arcát.
Hányt.
De amikor odavilágítottam, láttam, hogy az nem hányás.
Valójában vér spriccelt a szájából.
Megkérdezem, hogy elesett-e.
Hörgött, és megrázta a fejét, jelezve, hogy nem,
és úgy tett, mintha egy…
ezt csinálta az álla alatt, ami azt jelenthette, hogy meglőtték.
Így megkérdeztem, hogy meglőtték-e,
erre újra hörögni kezdett, és a fejét rázta.
Megkérdeztem, hogy volt-e vele valaki, erre, bólintott, hörgött,
és maga mögé mutatott a kezével.
A RENDŐRSÉG HELYSZÍNI FELVÉTELEI
Mögötte vértócsákat láttam.
A vérnyomok egészen a lakásig vezettek.
És amikor benéztem a lakásba, láttam, hogy valaki fekszik a földön.
És amint megláttam, azonnal felismertem Leslie-t.
Egy kis közösségben mindenkit ismersz,
és téged is ismer mindenki.
A hátán feküdt, a kezei a kabátja zsebében voltak.
Lelőtték,
nem messze tőle, a földön hevert
egy Ruger GP100-as típusú .357-es revolver.
Egy ilyen lőfegyverrel kapcsolatban
rendkívül ritkán fordul elő, hogy véletlenül elsütik.
Ugyanis jelentős erőre van szükség a ravasz meghúzásához.
Leslie keze zsebre volt téve, ő pedig lelőtte.
Ki tesz ilyet?
Úgy gondolom, kizárt dolog,
hogy ezt valaha is balesetnek lehessen tekinteni.
Dannel nagyon jól kijöttünk.
Mindig jó buli volt vele lógni.
Szeretett mindenkit megnevettetni, vidámkodni,
és nagyszerű művész volt.
LJ Planer vagyok.
A seregben ismertem meg Dan Paulsrudot.
Ezt 2018-ban küldte nekem.
Azt írja: „Paulsrud és Planer, Sivatagi Vihar.”
Nagyon lányos íz írása.
Lányos a kézírása.
Állandóan ugrattuk. Én legalábbis biztos.
„Örökké egy család.”
M60-as géppuskások voltunk.
És közel kerültünk egymáshoz.
Egy bizonyos alkalommal egy bevetés során
a törzsőrmesterünk odarohant hozzánk azzal,
hogy egy rakás tank tart egyenes felénk, és kizárt, hogy meg tudjuk állítani őket.
Erre én: „Jól van, cimbi.
Nekünk valószínűleg annyi.
Harcoljunk vagy elbújjunk?”
Mire ő azt felelte: „Ha harcolsz, én is veled tartok.
Nos,
a tankok sosem értek oda, de tudtam, hogy van valaki az oldalamon,
aki hajlandó a végsőkig harcolni.
Mindketten le akartunk szerelni, aztán vadászni és horgászni.
Ha beszéltünk, mindig az volt a téma, hogy mikor találkozunk már,
de én még a katonaságnál voltam, úgy pedig elég nehéz előre tervezni.
Így sosem jött össze a dolog.
Egyszer csak felhívott egy közös barátunk, és azt kérdezte:
„Hallottad, mi történt Paulsruddal?”
Mire én: „Nem”.
Erre ő: „Haver, nézd meg a híreket!
Megölte a menyasszonyát, és öngyilkos akart lenni.”
BŰNÖSNEK TALÁLTÁK A FORT BENTON-I FÉRFIT
Azt feleltem: „Ez kizárt.
Tuti nem igaz. Ez biztos nem ő volt.”
Egyszerűen nem értettem.
Nem tudtam felfogni.
PAULSRUD ÍRT LJ-NEK A BÖRTÖNBŐL
Dühös voltam rá, amiért hagyta, hogy ilyesmi előforduljon.
Fegyverek közt nőtt fel.
Folyton a kezünk ügyében voltak.
Hogy történhetett ez?
Azt mondta, baleset volt.
Nem tudom.
A Danről, akit én ismertem, sosem tudnám elképzelni,
hogy szándékosan tette volna.
Elmondtam neki, hogy sajnálom, hogy nem voltam ott.
Hogy az én dolgom nem az ítélkezés.
Hanem az…
hogy a testvére legyek, és támogassam.
Ezért ő a felelős.
És ezt tudja is.
Dan megölt valakit.
Ez nem egyedül a fegyver műve. Ő sütötte el.
Hogy állíthatnak valakit bíróság elé egy ilyen súlyos ügyben,
és adhatnak neki életfogytiglant plusz 10 évet,
amikor lehetősége sincs arra, hogy elmondja az ő verzióját?
Amikor az agysérülése miatt beszélni sem tud, lőtt seb van a fején,
és annyira be van gyógyszerezve, hogy szinte alig van magánál.
NYITVA
Mindig vidám volt,
mosolygós,
imádott mulatni.
Amikor a barátnőivel bowlingoztak, ők voltak a bulis csajok.
Azóta én is bulis csaj lettem, ami szörnyű.
Van néhány fényképem Leslie-ről.
Ez a kedvencem.
Ekkor Leslie-nek rövid haja volt.
De mindig mosolygott.
Állandóan.
Itt pedig a bowlingos barátnőivel van,
ő áll középen, remekül érzi magát.
Valami lökött bárban, ki tudja hol.
Susan Yager vagyok.
És Leslie a húgom.
Az volt, most is az, és örökké az lesz.
Leslie kétéves korában került hozzánk.
Örökbe fogadták.
Édes kislány volt, rézarany fürtökkel.
Az apja megölte az anyját a kertjükben.
Lelőtte őt, majd saját magát is.
És ő látta.
EGY FALLSI FÉRFI ÉS NŐ HUNYT EL A GYILKOSSÁGOT KÖVETŐ ÖNGYILKOSSÁGBAN
Így hozzánk került.
Rengeteg barát vette körül, és állandóan boldog volt.
Ilyen ember volt.
A középiskolában kosárlabdázott és atletizált,
nyáron pedig úszott.
Szóval jó kis gyerekkora volt.
LESLIE 18 ÉVESEN FELESÉGÜL MENT KÖZÉPISKOLAI SZERELMÉHEZ
Leérettségizett, férjhez ment, betöltötte a 18-at,
mindezt egy hét alatt.
A PÁRNAK NÉGY GYERMEKE SZÜLETETT, MAJD 2001-BEN ELVÁLTAK
PAULSRUD ÉS LESLIE NÉGY ÉVVEL KÉSŐBB LETTEK EGY PÁR
BOWLINGPÁLYA
Az összes többi fiúját
bemutatta a barátainak,
együtt jártak szórakozni, és mind jól mulattak.
Ezt az egy esetet kivéve.
Ez nem volt egy hatalmas szerelem.
Leslie többször elhagyta.
Miért hagyott volna ott egy tökéletes kapcsolatot?
Tudtam, hogy megfenyegette, hogy kést fogott rá,
és hogy fegyver volt az ölében, miközben Leslie kiköltözött.
Azt mondta: „Kinyírlak, aztán agyonlövöm magam.
Ugyanúgy fogod végezni, ahogy a szüleid.”
Mondtam is neki, hogy: „Szórakozol? Egyáltalán minek hallgatod ezt végig?”
De valamivel magához láncolta Leslie-t. Nem tudom, mivel.
2009-BEN, HÁLAADÁS NAPJÁN
LESLIE MEGLÁTOGATTA SUSANT, MIUTÁN ÖSSZEVESZETT PAULSRUDDAL
Dühös volt,
és azt mondta, Dan úgy döntött,
hogy szombaton ünneplik a hálaadást a szüleivel.
Azt mondta: „Elég volt ebből az egészből.
Elegem van abból, hogy mindent ő dönt el,
mindenben dirigál nekünk,
és ő szabja meg, mit csinálok a családommal.”
Azt mondta: „Visszamegyek, és elküldöm. Elmondom, hogy végeztünk, el kell mennie.”
Mire én: „Maradj itt, vacsorázz velünk!”
„Nem. Visszamegyek a lakásba."
„Oké.”
És ennyi volt.
LESLIE KÉT ÓRÁVAL AZUTÁN HALT MEG, HOGY ELJÖTT SUSANTŐL
Nagyon hiányzik, mert nem kellett volna meghalnia.
Egyedül Dannek kellett volna meghalnia.
Nem kellett volna meghalnia.
Anya!
- Itt vagyok! Látsz? - Kapj el!
Elkaplak. Itt vagyok.
Itt vagyok. Ígérem.
Egy, kettő, három!
Tessék. Látod?
Már sok mindent tisztábban látok most, hogy én is anya vagyok.
Soha nem választanék olyan férfit, vagy hagynám,
hogy a gyerekeim életének része legyen, és úgy bánjon velük, ahogy Dan bánt velem.
Kailee Davidson vagyok,
Leslie Davidson legfiatalabb lánya.
ÖLELLEK
Imádtam édesanyámat.
Minden este betakart, és azt mondta:
„Minden este betakargatlak, és jóéjtpuszit adok, amíg csak élek.”
A szüleim úgy hat-hétéves koromban váltak el.
Annak ellenére, hogy elváltak, jó maradt köztük a kapcsolat.
2005-BEN KAILEE APJA EGY SZÍVROHAM KÖVETKEZTÉBEN ELHUNYT
Tízéves voltam.
Apám halála,
és a Danhez való költözés között úgy egy hónap telhetett el.
Úgy egy hónap.
Anyám teljesen odavolt érte.
Én pedig nem értettem, miért.
Egy egyszerű, nagyon erős testalkatú fickó volt.
Szerintem akkor még állása sem volt.
Egy kis ideig elment a dolog.
De aztán egy pár hónap elteltével
kezdtek megváltozni a dolgok.
KAILEE SZEMTANÚJA VOLT
ÉDESANYJA ÉS PAULSRUD KÖZTI, TETTLEGESSÉGIG FAJULÓ KONFLIKTUSOKNAK
Anya hátat fordított neki,
és az előszoba felé vette az irányt.
Erre Dan a nyomába eredt, és hatalmas erővel ellökte őt.
Anyám pedig repült. Az ágyamon ültem, ő meg…
gyakorlatilag átrepült az előszobán.
Máskor pedig tele volt karcolásokkal és zúzódásokkal.
Megkérdezte, Dan tette-e.
És ő azt felelte, hogy nem.
De én tudtam.
És ez gyakori volt.
BÁR LESLIE TÖBBSZÖR IS ELHAGYTA PAULSRUDOT,
VÉGÜL MINDIG VISSZATÉRT HOZZÁ
Nagy elégedettséggel töltötte el,
hogy mekkora hatalommal bír édesanyám fölött.
Lelkileg és szellemileg is bántalmazta és kihasználta őt,
tudván, hogy úgyis újabb esélyt kap majd.
És ez így ment újra és újra.
Minden esetben fontos, hogy tisztázzuk a dolgokat,
amik nem stimmelnek.
Ezért vagyunk itt.
Mark Hilyard vagyok.
Én végeztem a bűnügyi nyomozást Montana állam részéről.
Szerintem ez egy veszekedés volt, ami odáig fajult,
hogy Paulsrud megragadta az alkalmat, hogy lelője, megölje Leslie-t.
A SÉRÜLÉSEI MIATT
PAULSRUD KEZDETBEN NEM VOLT KÉPES HIVATALOS VALLOMÁST TENNI,
DE AMIKOR AZ ESET UTÁN KÓRHÁZBA SZÁLLÍTOTTÁK,
A RENDŐRSÉG TALÁLT EGY KÉZZEL ÍRT ÜZENETET AZ INGZSEBÉBEN
Az egyik ügynök talált az egyik zsebében
egy szalvétát, amin üzenetet hagyott.
És ez állt benne:
„Fontos tudniuk,
hogy Leslie öngyilkosságot fontolgatott.
Többször is kérte, hogy végezzek vele.
Direkt megkért, hogy bántalmazzam,
hogy felhívhassa a rendőrséget, és bosszút állhasson.
Szörnyen érzem magam, amiért visszaütöttem.
De nem maradt más választásom.
Soha életemben nem tettem ilyet, és soha többé nem is fogok.”
Tehát ebben beismeri, hogy megütötte.
És próbál azzal takarózni,
hogy Leslie kérte, hogy lője le.
Engem az aggaszt ebben, hogy volt ideje ezt megírni.
Miután lelőtte, kiment az autójához,
amiben pontosan ugyanilyen szalvétákat találtam,
és egy tollat is, amivel ezt írta,
bevitte ezeket a házba, és megírta ezt az üzenetet,
miközben a nő ott feküdt.
Hívhatott volna segítséget.
PAULSRUDOT KÉT HÓNAPIG KEZELTÉK KÓRHÁZBAN,
MIELŐTT HILYARD NYOMOZÓ KÉPES VOLT KIKÉRDEZNI ŐT
Régóta nem láttam ezt.
Mark vagyok.
Adni fogok önnek egy papírlapot, egy írótáblát, és leírja, mi történt.
Azelőtt sosem csináltam még ilyet,
hogy mindent leírattam egy gyanúsítottal.
Így ez nagyon szokatlan volt.
NEM AKARTAM BÁNTANI. (ELSÜTNI A FEGYVERT)
ÍRÁSBELI VALLOMÁSÁBAN
PAULSRUD NEM EMLÍTETTE A SZALVÉTÁRA ÍRT ÜZENETET,
VAGY AZT, HOGY LESLIE ÖNGYILKOSSÁGOT FONTOLGATOTT
Itt van a vallomása.
„Aznap vadászni mentünk, hogy vadásszunk.
Csodás napunk volt.
Leslie eltette a puskákat.
Megfogtam a .357-est.
Nem tudom, mi történt ezután, hogy miért sült el a fegyver,
mert nem tudtam elhinni, ami történt.”
Szerintem hazudik.
Aki folyton hazudik, nem emlékezhet minden hazugságára.
Állandóan kértem anyát, hogy hagyja el.
Ha volt valaki, aki képes lett volna hatni rá, akkor az én voltam,
és Dan tudta ezt, meg is rémítette.
Amanda Davidson vagyok. Leslie az édesanyám volt.
Aznap én beszéltem vele utoljára.
És a húgom és a nagymamám
eljöttek Fort Bentonból,
hogy találkozzanak velem és az öcsémmel egy Great Falls-i étteremben.
Úgy volt, hogy anya is ott lesz.
És felhívott azzal,
hogy balhéznak Dannel.
Megszakadt a hívás, aztán visszahívott.
Megkérdeztem, Dan megütötte-e. Azt felelte, igen.
Mondtam neki, hogy elmegyek érte.
Azt mondta, nem kell, ne fáradjak.
Meg azt, hogy lelép onnan, aztán jön.
És…
mondtam, hogy szeretem, ő meg azt, hogy ő még jobban.
Aztán mi elmentünk enni. Felőle nem hallottam.
Aztán este dolgoztam.
A húgom, Kailee folyton hívogatott.
Gondoltam: „Istenem, ne már! Most találkoztunk.”
Végül felvettem, és megkérdeztem, mit akar.
És az akkori seriff, John Turner szólt bele a telefonba,
és hallottam, ahogy a húgom üvöltve sír.
Azt mondta: „Megtaláltuk édesanyád holttestét.”
Én pedig összeomlottam.
Gyakorlatilag sokkos állapotba kerültem.
Elmentem dolgozni.
Aztán bemondták a tízórás hírekben is.
Akkor tudatosult bennem a dolog.
ÖT ÉVVEL A BEBÖRTÖNZÉSE UTÁN, PAULSRUD LEVELET ÍRT AMANDÁNAK A BÖRTÖNBŐL
Ez az a levél,
amit Dantől kaptam, sok évvel ezelőtt.
Arra emlékeztet, hogy micsoda gyáva alak,
és hogy kit hibáztat.
Önmagát semmiképp.
Azt írja: „Amanda, nehéz szavakba öntenem
az összes mondandómat
anélkül, hogy attól félnék,
dühöt és megvetést érzel majd, ami rád annyira jellemző.
Nem láttam tőled mást, mint ellenségeskedést, alkoholizmust
és törvényszegést.
De azok miatt, amiket velem vagy a családoddal tettél,
még nem érdemled azt, hogy így veszítsd el édesanyádat.”
Amint látják, a felolvasottak szinte csöpögnek a gyűlölettől.
Nem lepett meg, hogy engem hibáztat, mivel jól ismertem.
Tudtam, micsoda szörnyeteg.
AMANDA SOSEM HALLOTTA PAULSRUD VERZIÓJÁT A TÖRTÉNTEKKEL KAPCSOLATBAN
És ahogy játszottam a pisztollyal,
felhúztam a kakast, visszaengedtem, megint felhúztam,
és egyszer csak elsült.
Ő pedig meghalt,
úgy tűnt, hogy szinte azonnal.
Egy szavát sem hiszem el.
Most hallottam először a…
“magyaráz…” Látják? Remegek. Most hallottam először a magyarázatát,
és nagyon feldühít.
Anya úgy halt meg, hogy a keze a kabátja zsebében volt.
Le akart lépni. Az autójának járt a motorja.
Anyámat ismerve épp elhagyta őt, és szerintem végleg.
Jó, hogy ezt kiadtam magamból,
mert soha többé nem fogok erre az emberre gondolni.
Ami engem illet,
Dan elmehet a pokolba.
KAILEE IS ÚGY DÖNTÖTT, MEGHALLGATJA PAULSRUD BESZÁMOLÓJÁT A VÉGZETES NAPRÓL
Aznap vadásztunk.
Úgy emlékszem, épp napkelte után indultunk el.
Azt hiszem, többször is hívták a gyerekei,
ezért úgy döntöttünk, inkább hazamegyünk.
Elkezdtük tervezgetni a vacsorát.
Felhívta a legidősebb lánya,
és azonnal veszekedni kezdtek,
mert a bárban volt, és…
„Rendben. Csak gyere át, amikor akarsz, és mondd meg…”
Ez úgy hazugság, ahogy van.
Nem mentek vadászni.
Aznap reggel láttam anyát. Aznap reggel eljött értem.
Mind együtt akartunk vacsorázni hálaadás alkalmából.
A nővérem
nem a bárban volt.
Nem veszekedett anyával.
Velem szemben ült az asztalnál, amikor anya felhívta,
és azt mondta, Dan arcon ütötte.
És úgy tenni,
mintha boldog pár lettek volna,
és aznap nem balhéztak volna egész nap…
Ez nem baleset volt.
Ez zárt ajtók mögött történt.
Az ilyet nem verik nagydobra.
Egyedül én láttam, hogy bánt az anyámmal
két és fél, három éven át.
A tanúja voltam.
Ebben nőttem fel. Számomra ez volt a normális.
És tudom az igazságot.
MONTANA ÁLLAMI BÖRTÖNRANCH
BEJÁRAT FOGLYOK SZÁMÁRA
HÁROM HÓNAPPAL AZ ELSŐ INTERJÚJA UTÁN
PAULSRUD BELEEGYEZETT, HOGY TÖBB KÉRDÉSRE IS VÁLASZOL
RICHARD C. WALLACE ÉPÜLET
Leslie életem szerelme.
Rettentően hiányzik.
Az ő emlékére gondolva kell tovább boldogulnom
anélkül, hogy belesüllyednék
a gyászba és a szégyenbe,
amiért ezt okoztam.
LÁTOGATÓI BEJÁRAT
Hiszem, hogy még mindig együtt lennénk,
ha nem éri találat,
ha túléli vagy ilyesmi.
Igen, azt hiszem, még együtt lennénk.
„Leslie öngyilkosságot fontolgatott
Többször is kérte, hogy végezzek vele.
Szörnyen érzem magam, amiért visszaütöttem.
De nem maradt más választásom.
Soha életemben nem tettem ilyet,
és soha többé nem fogok.”
Ez úgy hangzik, mintha akkor írtam volna…
mielőtt meghúztam a ravaszt.
És addigra már bevodkáztam.
Próbálom felidézni, hogy mire gondoltam akkor, de…
egyáltalán nem rémlik.
Ez úgy hangzik, mintha szándékosan ölte volna meg.
Dehogy.
Nem.
Azon tűnődöm, hogy így akartam-e lezárni, de nem tudom…
Nem mondanám, hogy szándékosan öltem meg, aztán pedig ezt írtam.
Hidegvérrel megölted az anyánkat.
Úgy halt meg, hogy a keze a kabátja zsebében volt.
Le akart lépni. Az autójának járt a motorja.
Anyámat ismerve épp elhagyta őt, és szerintem végleg.
Nem hiszem, hogy járt a motor.
Ez szerintem nem így volt, de…
Bárcsak tudtam volna beszélni a tárgyaláson!
Úgy tűnik, ő egyre jobban gyűlöl.
Amandával sosem jöttem ki túl jól.
Bárcsak segíthetnék neki továbblépni!
Nem mentek vadászni.
Aznap reggel láttam anyát. Aznap reggel eljött értem.
Mind együtt akartunk vacsorázni hálaadás alkalmából.
A nővérem nem a bárban volt.
Velem szemben ült az asztalnál, amikor anya felhívta,
és azt mondtam Dan arcon ütötte.
És úgy tenni,
mintha boldog pár lettek volna,
és aznap nem balhéztak volna egész nap…
Hát ez szomorú.
Nem, aznap nem balhéztunk egész nap.
Aznap elmentünk vadászni.
Úgy érzem, befolyásolják,
legalábbis megmondták neki,
hogy mit mondjon.
MONTANA ÁLLAMI BÖRTÖN
Ez közel sem olyan szörnyű,
mint ahogy egyesek beállítják.
Nem volt szándékos,
és ez az igazság.
A feliratot fordította: Tóth Norbert